stanford-oval/wikipedia huggingface dataset:
Saints of Los Angeles

| Saints of Los Angeles Mötley Crüe |
| --- | --- | --- |

Studioalbumin tiedot
 Julkaistu: 17. kesäkuuta 2008
 Tuottaja(t): James Michael
 Tyylilaji: heavy metal, hard rock
 Kesto: 44.03
 Levy-yhtiö: Mötley Records, Eleven Seven Music
Listasijoitukset
  Suomen virallinen lista: 6.
Mötley Crüen muut julkaisut
| New Tattoo 2000 | Saints of Los Angeles 2008 | Greatest Hits 2011 |
Singlet albumilta Saints of Los Angeles
 ”Saints of Los Angeles” Julkaistu: 2008  ”Mutherfucker of the Year” Julkaistu: 2008  ”White Trash Circus” Julkaistu: 2008
Saints of Los Angeles (lyh. S.O.L.A.) on yhdysvaltalaisen rock-yhtye Mötley Crüen yhdeksäs ja viimeinen studioalbumi. Se julkaistiin 17. kesäkuuta 2008. Albumin työnimenä oli The Dirt yhtyeen samannimisen omaelämäkertakirjan mukaan. Levy on ensimmäinen yhtyeen alkuperäiskokoonpanolla soitettu sitten vuoden 1997 Generation Swinen.
Albumin ensimmäinen single, ”Saints of Los Angeles”, julkaistiin 15. huhtikuuta 2008. Albumi ylsi Suomen virallisella listalla kuudennelle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”L.A.M.F.” | Sixx, Michael, Ashba, Frederiksen | 1.23 |  |  |  |  |  |  |
| 2. | ”Face Down in the Dirt” | Sixx, Michael, Ashba, Frederiksen | 3.44 |  |  |  |  |  |  |
| 3. | ”What’s It Gonna Take” | Sixx, Michael, Ashba, Frederiksen | 3.45 |  |  |  |  |  |  |
| 4. | ”Down at the Whisky” | Sixx, Michael, Ashba, Frederiksen | 3.50 |  |  |  |  |  |  |
| 5. | ”Saints of Los Angeles” | Sixx, Michael, Ashba, Frederiksen | 3.40 |  |  |  |  |  |  |
| 6. | ”Mutherfucker of the Year” | Sixx, Mars, Michael, Ashba, Frederiksen | 3.55 |  |  |  |  |  |  |
| 7. | ”The Animal in Me” | Sixx, Mars, Michael, Ashba, Frederiksen | 4.16 |  |  |  |  |  |  |
| 8. | ”Welcome to the Machine” | Sixx, Michael, Ashba, Frederiksen | 3.00 |  |  |  |  |  |  |
| 9. | ”Just Another Psycho” | Sixx, Mars, Michael, Ashba, Frederiksen | 3.36 |  |  |  |  |  |  |
| 10. | ”Chicks = Trouble” | Sixx, Mars, Michael, Ashba, Frederiksen | 3.13 |  |  |  |  |  |  |
| 11. | ”This Ain’t a Love Song” | Sixx, Mars, Lee, Michael, Frederiksen | 3.25 |  |  |  |  |  |  |
| 12. | ”White Trash Circus” | Sixx, Mars, Michael, Ashba, Frederiksen | 2.51 |  |  |  |  |  |  |
| 13. | ”Goin’ Out Swingin’” | Sixx, Michael, Ashba, Frederiksen | 3.27 |  |  |  |  |  |  |
|  |  |  | 44.03 |  |  |  |  |  |  |
Arvostelut

AllMusic:
Billboard:
Imperiumi: 6½/10
Only Rock:
Popmatters:
Rolling Stone:
Soundi:
Sputnikmusic:
V2.fi:
Kokoonpano

Vince Neil – laulu, taustalaulu
Nikki Sixx – basso
Mick Mars – rytmikitara, soolokitara
Tommy Lee – rummut
Kokoonpano > Vierailevat muusikot

James Michael – kosketinsoittimet, taustalaulu
Marti Frederiksen – taustalaulu
Melissa Harding – taustalaulu
Josh Todd – taustalaulu (”Saints of Los Angeles”)
Jacoby Shaddix – taustalaulu (”Saints of Los Angeles”)
Chris Taylor Brown – taustalaulu (”Saints of Los Angeles”)
Aiheesta muualla

Saints of Los Angeles Discogsissa. (englanniksi)
Albumi Saints of Los Angeles Encyclopaedia Metallum -sivustolla (englanniksi)
Saarikosken ruukki

Saarikosken ruukki oli Kuhmoniemen pitäjässä Kuhmoniemen Pajakkajoen varteen Saarikoskeen vuonna 1871 valmistunut ruukki. Sen perusti kauppias ja Sotkamon Petäjäkosken ruukin kirjanpitäjä F. E. Bergström. Vuonna 1878 sulattamon toiminta päättyi tulipaloon, eikä ruukkia enää rakennettu uudelleen.
Ruukki valmisti rautaa lähiseudun järvistä kerätystä järvimalmista, ja ruukin pajassa valmistettiin myös erilaisia rautaesineitä, kuten kirveitä ja auroja. Ruukin valmistamaa rautaa pidettiin hyvälaatuisena, mutta ruukin toimintaa haittasivat sen pääomien puutteesta johtuva pieni koko sekä kehnot liikenneyhteydet. Kesällä tuotteita kuljetettiin tervaveneillä myytäväksi Ouluun, mutta talvisin ei vastaavaa mahdollisuutta ollut. Ruukin yhteydessä oli myös sahalaitos.
Ruukin rakennuksista on jäljellä perustusten jäänteitä, ja itse tuotantolaitos erottuu maastosta kumpareena. Entisen ruukin alueella on myös raudanvalmistuksessa syntyneitä kuonakasoja. Ruukin tilojen myöhemmäksi omistajaksi on muun muassa vuoden 1925 henkikirjoissa merkitty Ab Uleå Oy:n osakas Reinhold Weckman.
Nukka-angervot

| Nukka-angervot |
| --- | --- |
 Holodiscus argenteus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Nukka-angervot Holodiscus  (K.Koch) Maxim.
Synonyymit
 Sericotheca 
Katso myös
   Nukka-angervot Wikispeciesissä   Nukka-angervot Commonsissa 
Infobox OKNimi-testi OK: 
Nukka-angervot (Holodiscus) on ruusukasvien heimoon kuuluva pensassuku, jonka levinneisyysalue ulottuu Pohjois-, Keski- ja Etelä-Amerikkaan.
Ulkonäkö ja koko

Nukka-angervot ovat enimmäkseen kesävihantia, enemmän tai vähemmän karvaisia pensaita, jotka kasvavat tavallisesti 1-7 metrin korkuisiksi. Suvun lajeilla on harmaat, usein roikkuvat oksat ja jo ensimmäisenä vuonna irti repeytyvä kuori. Silmut ovat pitkänomaisia ja kärjestään tiheäkarvaisia. Kärkisilmut ovat 3-5 millimetriä pitkiä, sivusilmut 2-3 millimetriä. Vuorottaiset, yksinkertaiset lehdet ovat muodoltaan soikeita, karkeasti hammaslaitaisia. Korvakkeet puuttuvat.
Versojen kärjissä sijaitsevissa, löyhissä, usein roikkuvissa noin 20 senttimetrin pituisissa huiskilomaisissa kukinnoissa on useita kukkia. Yksittäiset kukat ovat 4-5 millimetriä leveitä, verhiö on syvästi viisilohkoinen, viisi valkoista tai vaaleanpunaista terälehteä ovat vain hieman pidempiä kuin verholehdet. Heteitä on 20; niistä 15 ulompaa kasvavat yhteisestä pohjuksesta. Viisi huomiota herättävän karvaista emiä sijaitsevat avonaisessa kukkapohjuksessa. Hedelmä on yksisiemeninen, avautumaton pähkylä.
Levinneisyys

Suvun lajien levinneisyysalue ulottuu Kanadan Brittiläisen Kolumbian lounaisosista Yhdysvaltain ja Keski-Amerikan kautta Etelä-Amerikan Kolumbiaan ja Boliviaan.
Luokittelu

Nukka-angervojen suvun asema ruusukasvien heimossa on muuttunut viime vuosisadan aikana yksityiskohtaisempien tutkimusten myötä. Aiemmin se on sijoitettu alaheimoon Maloideae, mutta viimeaikaisten molekyylibiologisten tutkimusten perusteella kaikki entiset Maloideae-alaheimon lajit kuuluvatkin alaheimoon Amygdaloideae. Nukka-angervot on luokiteltu joskus myös alaheimoon Spiraeoideae, joka sekin kuuluu uusimpien tutkimusten mukaan Amygdaloideae-alaheimoon. Suku kuuluu tribukseen Spiraeeae.
Karl Koch kuvasi suvun ensimmäisen kerran vuonna 1869, Carl Maximowicz suoritti uuden luokituksen vuonna 1879. Kochin suvulle antama tieteellinen nimi Holodiscus tulee muinaiskreikan sanasta holos ("kokonainen, täydellinen") ja latinan sanasta discus ("kiekko"). Syy kyseisen nimen valitsemiseen on kuitenkin tuntematon.
Luokittelu > Lajit

Eri tutkijoiden mukaan suku sisältää seitsemästä kahteentoista lajia, mukaan lukien:
Holodiscus australis: Kotoisin Yhdysvaltain länsiosista New Mexicosta; joskus sisällytetty H. discoloriin.
Holodiscus argenteus (L.f.) Maxim.: Kotoisin Meksikosta.
Holodiscus boursieri (Carrière) Rehder
Nukka-angervo (Holodiscus discolor (Pursh) Maxim.): Kotoisin rannikolta Brittiläisestä Kolumbiasta ja Yhdysvaltain länsiosista.
Holodiscus dumosus (Nutt. ex Hook.) A.Heller): Kotoisin sisämaasta Meksikon pohjoisosista ja Yhdysvaltain länsiosista New Mexicosta ja Texasista.
Holodiscus fissus: Kotoisin Keski-Amerikasta.
Holodiscus microphyllus Rydb.: Kotoisin Yhdysvaltain länsiosista Nevadasta ja Utahista; joskus sisällytetty H. discoloriin.
Holodiscus nitida: Kotoisin Kolumbiasta.
Holodiscus orizabae F.A.Ley: Kotoisin Meksikon eteläosista.
Holodiscus pachydiscus (Rydb.) Standl.
Holodiscus pernethyoides: Kotoisin Boliviasta.
Holodiscus saxicola: Kotoisin Yhdysvaltain länsiosista Kaliforniasta.
Käyttö

Suvun lajeista ainoastaan nukka-angervoa (Holodiscus discolor) käytetään usein koristepensaana kauniiden kukkiensa takia.
Aiheesta muualla

Suomen Lajitietokeskus: Nukka-angervot – Holodiscus
ITIS: Holodiscus (englanniksi)
United States Department of Agriculture (USDA): Holodiscus (englanniksi)
The Plant List: Holodiscus (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: de:Schaumspieren & en:Holodiscus
Nukka-angervon kukkiva oksa
Nukka-angervon lehtiä ja kukintoja
Holodiscus dumosus
Holodiscus microphyllusin kukkiva oksa
Käännös suomeksi
Sakshaugin kirkko

| Sakshaugin kirkko Sakshaug kirke |
| --- | --- |

Sijainti:  Inderøy, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1871
Suunnittelija:  Håkon A. Mosling
Materiaali:  kivi
Istumapaikkoja:  850
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sakshaugin kirkko (norj. Sakshaug kirke) on Inderøyn kunnassa Trøndelagin läänissä Norjassa sijaitseva kivinen pitkäkirkko vuodelta 1871.
Aiheesta muualla

Kuvia tai muita tiedostoja aiheesta Sakshaugin kirkko Wikimedia Commonsissa
Nissanin vesistö

Ruotsin päävesistöalueet
Nissan halkoo Halmstadia. Oikealla kaupunginkirjasto.
Nissanin vesistö (ruots. Nissans avrinningsområde, vesistöaluetunnus 101) muodostuu Pohjanmeren ja Itämeren vaihettumisvyöhykkeeseen Kattegatiin laskevan Nissanin ja sen sivujokien yhteisestä valuma-alueesta, jonka kokonaispinta-ala on 2 686 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Nissan. Joen kokonaispituus on 186 kilometriä ja se laskee Kattegatiin noin 1,3 kuutiokilometriä vettä vuodessa.
Vesistön valuma-alue

Nissanin vesistö sijaitsee Laganin vesistön (tunnus 98) ja Ätranin vesistön (tunnus 103) välissä ja sillä on näiden kanssa pitkät yhteiset vedenjakajat. Nissanin vesistön koillispäässä sijaitsevat laajat päävesistöt Götajoen vesistö (tunnus 108) ja Motalanvirran vesistö (tunnus 67). Sen alajuoksulla ovat naapureina, ensin eteläpuolella sijaitseva Fylleånin vesistö (tunnus 100) ja sitten luoteispuolella Suseånin vesistö (tunnus 102).
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (46,9 %), turve (20,4 %), kalliomaa (8,4 %), hiekka ja sora (2,6 %), multamaa (5,5 %), savimaa (1,3 %) ja jäätikköjokijäänteet (9,4 %). Alueen maankäyttöä esittävät maiden käyttöluokitukset, joiden mukaan alueella on metsämaita (77,0 %), soita ja kosteikkoja (5,8 %), viljelymaita (6,9 %), taajamia ja pinnoitettuja alueita (2,3 %) sekä joutomaita (3,4 %). Näiden lisäksi on 4,6 % vesistöjä.
Vesistön valuma-alue > Virtaamia

SMHI on julkaissut tilastossaan Nissan (joki)in virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 48,2 kuutiometriä sekunnissa (m³/s), keskiylivirtaama (MHQ) on 177 m³/s ja keskialivirtaama (MNQ) on 10,5 m³/s . Toisen lähteen mukaan joen keskivirtaama on 41 m³/s ja keskiylivirtaama (MHQ) on 155 m³/s . Suurin kuukausittainen keskivirtaama 164 m³/s on mitattu helmikuussa 2002 ja pienin 5,8 m³/s elokuussa 1983. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Vesivoimaa

Vesistöalueella on patorekisterin mukaan 108 patoa, joista 2,2 % säännöstellään vesistön jokien virtaamia. Patojen säännöstelykapasiteetti on 32,4 miljoonaa kuutiometriä.
Nissanin pääuomassa on 13 vesivoimalaitosta: Slottsmöllan, Sperlingsholm, Oskarström nedre, Oskarström övre, Maredsfors, Nissaström, Fröslida, Nyebro, Hylte, Bölaryd, Gyllenfors ja Möllefors. Vesistön sivu-uomissa on vielä 18 voimalaa lisää:
Anderstorpsånissa on Nennesholm,
Nissanissa on Ågårdsfors,
Gassboånissa on Gassbo,
Hylteånissa on Forsvik ja Skogsfors,
Senneånissa on Årnilt,
Strömhultaånissa on Höljeryds,
Västerånissa on Gustavsberg, Kinnareds nedre, Kinnareds övre, Långare, Alab, Hults Kraft, Götsbo, Mörkebo, Arnåsholm, Wåthultsström ja Vikafors, ja
Yabergsånissa on Yaberg.
Voimaloiden yhteisteho on 55,3 megawattia ja niiden vuosituotanto on noin 228,1 gigawattituntia.
Käännös suomeksi
Saarilahti

Saarilahti on sukunimi, joka on muun muassa seuraavilla suomalaisilla henkilöillä:
Heimo Saarilahti (1907–1966), jalkapalloilija
Kustaa Saarilahti (1883–1959), pappi, opettaja, lähetyssaarnaaja ja rovasti
Pipsa Saarilahti (s. 1999), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nykyaikainen viisiottelu kesäolympialaisissa 2016

Nykyaikainen viisiottelu.
Nykyaikaisessa viisiottelussa kilpailtiin Rio de Janeiron kesäolympialaisissa 2016 24:ttä kertaa. Kilpailut käytiin 19.–20. elokuuta Parque de Pentatlo Moderno de Deodorossa, jonne mahtuu yleisöön 15 000 henkilöä. Osakilpailuja oli neljä, jotka olivat miekkailu, uinti, ratsastus ja ampumajuoksu. Miesten turnauksen voitti venäläinen Aleksandr Lesun. Naisten kilpailun voitti australialainen Chloe Esposito.
Karsinnat

Sekä naisten että miesten kilpailuun karsiutuu 36 urheilijaa. Isäntämaa Brasilialle on varattu yksi kiintiöpaikka, jos sen urheilijoita ei selviydy karsinnoista.
| Tapahtuma | Aika | Paikka | Miehet | Naiset |
| --- | --- | --- | --- | --- |
| Isäntämaa |  |  | Ei tiedossa | Selviytynyt |
| 2015 UIPM World Cup Finaali | 12–14.6.2015 | Minsk |  Riccardo De Luca |  Laura Asadauskaitė |
| Aasian-mestaruuskilpailut   Oseanian-mestaruuskilpailut | 1.–5.6.2015 | Peking |  Jun Woong-tae    Lee Dong-gi    Su Haihang    Cao Zhongrong    Hwang Woo-jin    Max Esposito |  Chen Qian    Kim Sun-woo   Liang Wanxia    Zhang Xiaonan    Natsumi Tomonaga    Chloe Esposito |
| Pan-Amerikan kisat 2015 | 18.–19.7.2015 | Toronto |  Charles Fernández    Emmanuel Zapata    Ismael Hernandéz   Nathan Schrimsher    José Figueroa |  Yane Marques    Tamara Vega    Donna Vakalis    Isabel Brand    Leydi Moya |
| Euroopan-mestaruuskilpailut | 17.–23.8.2015 | Bath |  Arthur Lanigan-O'Keeffe    Valentin Prades    David Svoboda    Róbert Kasza    Egor Puchkarevskiy    Joseph Choong    Valentin Belaud    Jan Kuf |  Élodie Clouvel    Lena Schöneborn    Gulnaz Gubaydullina    Oktawia Nowacka    Janine Kohlmann    Anastasiya Spas    Kate French    Alice Sotero |
| Afrikan-mestaruuskilpailut | 21.–23.8.2015 | Kairo |  Eslam Hamad |  Haydy Morsy |
| MM–kilpailut 2015 | 28.6.–6.7.2015 | Berliini |  Pavlo Tymoštšenko    Aleksander Lesun    Andriy Fedechko |  Donata Rimšaitė    Samantha Murray    Sarolta Kovács |
| MM–kilpailut 2016 | 17.–23.5.2016 | Moskova | 3 urheilijaa | 3 urheilijaa |
| Ranking-sijoituksen perusteella |  |  | 7 urheilijaa | 8 urheilijaa |
| Kutsu |  |  | 2 urheilijaa | 2 urheilijaa |
| Muu |  |  |  Tomoya Miguchi |  Yelena Potapenko |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Australia | 1 | 0 | 0 | 1 |
| 1 |  Venäjä | 1 | 0 | 0 | 1 |
| 3 |  Ranska | 0 | 1 | 0 | 1 |
| 3 |  Ukraina | 0 | 1 | 0 | 1 |
| 5 |  Puola | 0 | 0 | 1 | 1 |
| 5 |  Meksiko | 0 | 0 | 1 | 1 |
Mitalistit

| Laji | Kultaa | Hopeaa | Pronssia |
| --- | --- | --- | --- |
| Miehet tiedot |  Aleksandr Lesun Venäjä (RUS) |  Pavlo Tymoštšenko Ukraina (UKR) |  Ismael Hernández Meksiko (MEX) |
| Naiset tiedot |  Chloe Esposito Australia (AUS) |  Élodie Clouvel Ranska (FRA) |  Oktawia Nowacka Puola (POL) |
Aiheesta muualla

Nykyaikainen viisiottelu Rio de Janeiron 2016 kesäolympialaisten ja -paralympialaisten virallisilla sivuilla. (Arkistoitu – Internet Archive) (portugaliksi)
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Nykyaikainen viisiottelu olympialaisissa
1896–1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Nissan YD -moottori

Nissan YD-moottori on 4-sylinterinen diesel-rivimoottori, iskutilavuudeltaan 2,2 l ja 2,5 l. Sylinterilohko on valurautaa ja sylinterikansi alumiinia, venttiilikoneisto on ketjukäyttöinen DOHC.
YD22DD

YD22DD-moottoria on käytetty autoissa Y11 Nissan AD van ja  W11 Nissan Expert. Moottori on ahtamaton, polttoaineensyöttö on hoidettu sähköisesti ohjatulla VP44-jakajapumpulla. Moottori on vuoden 1998 Sho-Ene Taisho -kilpailun voittaja (palkinto energian säästämisessä).
YD22DDTi (VP44-ruiskupumppu)

YD22DDT-moottoria käytetään malleissa Nissan X-Trail ja N16 Nissan Almera. Versio on varustettu hukkaportillisella turboahtimella ja VP44-jakajapumpulla. Ulkoisesti ruiskupumppuversio on tunnistettavissa moottorin päällä olevasta melusuojakuoresta, joka on muodoltaan tasainen.
YD22DDTi (Common Rail, DCi, yhteispaineruisku)

YD22DDTi yhteispaineruiskudiesel esiteltiin 2003, mallien P12 Nissan Primera, N16 Almera ja V10 Almera Tino kasvojenkohotuksen yhteydessä. Se on myös asennettu Nissan X-Trail -malliin. Polttoaineen syöttöjärjestelmänä on yhteispaineruisku, muuttuvageometrinen turboahdin on välijäähdyttimellä (intercooler) varustettu. Tämä versio on suoritusarvoiltaan YD22-moottoreiden paras. Ajoneuvot joissa on tämä moottori, tunnistaa yleensä DCi-mallimerkinnästä. Konehuoneessa commonrail-version tunnistaa melusuojakuoressa olevista neljästä ruiskusuutinten vaatimasta kohoumasta.
Myös versiota ilman välijäähdytintä on valmistettu, tällöin maksimiteho ja vääntömomentti on pienempi.
YD25DDTi (VP44)

YD25DDTi on varustettu VP44-jakajapumpulla ja on turboahdettu ja välijäähdytetty. Nissan Presage/Bassara-malleissa se on asennettu poikittain. Moottori on varustettu muuttuvageometrisellä turboahtimella (Garrett GT1749V) ja sen vääntömomentti on rajoitettu 280 Nm, 4-portaisen automaattivaihteiston vaatimusten mukaisesti. D22 Nissan Navara / Kingcab / Frontier -malleissa moottori on asennettu pituussuuntaisesti. Ahdin on IHI RHF4,  hukkaportilla ja välijäähdyttimellä. Näiden ajoneuvojen vahvempi voimansiirto mahdollistaa moottorilta suuremman vääntömomentin kuin Presage/Bassara-versio.
Näissä moottoreissa on vakava tyyppivika joka aiheuttaa pahimmassa tapauksessa moottorin täydellisen tuhoutumisen. Kiertokankien liukulaakerit kuluvat pikkuhiljaa ja voivat kulua täysin loppuun tai lähteä liikkeelle, jolloin kanki voi pahimmassa tapauksessa tulla lohkon seinästä ulos. Tämän vuoksi suositellaankin laakerien vaihdattamista jokaiseen vielä ehjänä olevaan moottoriin varatoimenpiteenä. ACL valmistaa kestäväksi havaittuja laakereita ja ARP:n pultit ovat myös hyväksi todettuja.
YD25DDTi High Power (D9U) (yhteispaineruisku eli commonrail, DCi)

YD25DDTi High Power tuli markkinoille 2005 autojen D40 Nissan Navara ja R51 Nissan Pathfinder voimanlähteenä. Ensimmäinen versio tuotti tehoa 174 hv (128 kW) @ 4 000 rpm ja 403 Nm vääntömomentin. Vuonna 2010, Navara ja Pathfinder-mallien kasvojenkohotuksen yhteydessä, moottorin ominaisuuksia päivitettiin lukemiin 190 hv (140 kW) ja 450 Nm. Vuonna 2011 Nissan Murano sai myös tämän version keulalleen.
Renault Trafic II , Nissan Primastar, Opel / Vauxhall Vivaro versiot: D9U730 135 hv, D9U630 145 hv @ 3500 rpm
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
YD25DDTi
Käännös suomeksi
Novorossijskin satama

Novorossijskin sataman keskeisin alue
Novorossijskin satama sijaitsee Mustanmeren koillisrannalla.
Näkymä Novorossijskin satamasta
Novorossijskin satama (ven. Порт Новороссийск, Новороссийский морской порт,  Port Novorossijsk, LOCODE: RU NOI tai RU NVS) on Venäjän Krasnodarin aluepiiriin Novorossijskin kaupungissa, Mustanmeren koillisosissa sijaitseva suuri merisatama.
Sataman pääoperaattorina on pörssinoteerattu satamayhtiö (OAO Novorossijski morskoi torgovyi port), jonka enemmistöomistus on Venäjän valtiolla. Tämä satamaoperaattori toimii myös Suomenlahden Primorskin öljysatamassa.
Sataman rahtimäärät

Vuosina 2014–2016 Novorossijsk oli selkeästi Venäjän suurin kauppasatama.
Novorossijskin sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012  |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 85,5 | 97,8 | 113,1 | 113,1 | 113,5 | 112,6 | 122,8 | 117,1 | 116,1 | 117,4 |
| vuosi | 2013  | 2014 | 2015 | 2016 | 2017 | 2018 | 2019 | 2020 | 2021 | 1-5/2022 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 112,6 | 121,6 | 127,1 | 131,4 | 147,4 | 154,9 | 156,8 | 141,8 | 142,8 | 64,1 |
Aiheesta muualla

Kuvia tai muita tiedostoja aiheesta Novorossijskin satama Wikimedia Commonsissa
Venäjän federaation meri- ja jokiliikennevirastoon kuuluva Novorossijskin merisatamahallinto (Arkistoitu – Internet Archive) (venäjäksi) (ampnovo.ru)
Novorossijskin sataman pohjapiirros (venäjäksi) (morinfocenter.ru)
Novorossijski morskoi torgovyi port -yhtiön, Venäjän suurimman satamaoperaattorin kotisivut (englanniksi) (nmtp.info)
SS Belgravian (1937)

| SS Belgravian |
| --- | --- |
Tyyppi:  rahtialus
Lippuvaltio:   Yhdistynyt kuningaskunta
Kotipaikka:  Liverpool
Omistaja:  Ellerman Lines
Rakennustelakka:  Gray William and Company, West Hartlepool
Neitsytmatka:  1937
Status:  uponnut 5. elokuuta 1941 sukellusveneen torpedoimana
Tekniset tiedot
Pituus:  105,34 m
Leveys:  15,27 m
Syväys:  6,31 m
Bruttovetoisuus (GT):  3136
Koneisto:  höyrykoneet
Koneteho:  606 hv kW
Nopeus:  13 kn
Lähteet:  http://www.wrecksite.eu/wreck.aspx?16841
SS Belgravian oli Ellerman Linesin omistama rahtialus.
Valmistus

Alus tilattiin W. Gray and Companyltä West Hartlepoolista ja se valmistui syyskuussa 1937. Alus teki neitsytmatkansa 1937.
Palvelus

Belgravian kuului Port Hartcourtista Freetownin kautta Hulliin matkanneeseen saattueeseen SL-81, joka lähti Freetownista 15. heinäkuuta 1941. Aluksen lastina oli maapähkinoöitä ja tinaa. Siihen osui 5. elokuuta Saksan laivaston sukellusveneen U-372 laukaisema torpedo, joka sytytti aluksen tuleen. Alus upposi seuraavana päivänä. Kolme miehistönjäsentä sai surmansa ja HMS Bluebell pelasti loput 41 miehistönjäsentä sekä kuusi tykkimiestä ja toimitti pelastetut Gourockiin.
Now (Paramoren kappale)

| ”Now” Paramore |
| --- | --- | --- |

Singlen tiedot
 Albumilta: Paramore
 Äänitetty : 2012
 Julkaistu: 22. tammikuuta 2013
 Formaatti: digitaalinen lataus
 Tekijä(t): Hayley Williams Taylor York
 Tuottaja(t): Justin Meldal-Johnsen
 Tyylilaji: vaihtoehtorock, garage rock, pop-punk
 Kesto: 04.10
 Levy-yhtiö: Fueled by Ramen
Paramoren muut singlet
| ”Monster” 2011 | ”Now” 2013 | ”Still Into You” 2013 |
”Now” on yhdysvaltalaisen rock-yhtyeen, Paramoren, 22. tammikuuta 2013 julkaistu single. Se on ensimmäinen single yhtyeen vuonna 2013 julkaistulta neljänneltä studioalbumilta, Paramore.
Burton Mail -lehden James Brindlen mukaan kappaleessa on tarttuva kertosäe. Kappaleessa on hänen mukaansa vaikutteita Blink-182-yhtyeen uudemmasta tuotannosta. Britannian singlelistalla ”Now” sijoittui parhaimmillaan 39:nneksi. Daniel Cloud Camposin ohjaaman musiikkivideon ensi-ilta oli 11. helmikuuta 2013.